
ประกาศองค์การบริหารส่วนตำบลทอนหงส์ (เพิ่มเติม)
เรื่อง   เปลี่ยนแปลงวันและเวลารับสมัคร  ประกาศรายชื่อผู้มีสิทธิ์สอบ และกำหนดวันเวลา สถานที่สอบคัดเลือก พนักงานจ้างตามภารกิจ ตำแหน่ง ผู้ช่วยครูผู้ดูแลเด็ก (ประเภทผู้มีทักษะ)
ขององค์การบริหารส่วนตำบลทอนหงส์  อำเภอพรหมคีรี  จังหวัดนครศรีธรรมราช
---------------------------------------

		ตามที่  ที่ประชุมคณะรักษาความสงบแห่งชาติ (คสช.)  ได้มีมติให้วันจันทร์ที่  11  สิงหาคม  2557  เป็นวันหยุดราชการเป็นกรณีพิเศษเพิ่มเติม  เพื่อให้ประชาชนได้มีวันหยุดกับครอบครัวในช่วงเทศกาลวันแม่และเพื่อเป็นการกระตุ้นเศรษฐกิจของประเทศจากการจับจ่ายใช้สอยและการท่องเที่ยว นั้น

		องค์การบริหารส่วนตำบลทอนหงส์  จึงขอเปลี่ยนแปลงวันและเวลารับสมัคร  ประกาศรายชื่อผู้มีสิทธิ์สอบ และกำหนดวันเวลา สถานที่สอบคัดเลือก พนักงานจ้างตามภารกิจขององค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช  ซึ่งขอยกเลิกข้อความในหน้าที่  2  ข้อ  4 , ข้อความในหน้าที่ 4  ข้อ 9  และข้อความในหน้าที่ 5 ข้อ 10 โดยให้ใช้ข้อความดังต่อไปนี้แทน

4.   วัน  เวลา  และสถานที่รับสมัครและประกาศรายชื่อผู้มีสิทธิ์สอบ
        			4.1  ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร  ได้ที่สำนักงานปลัด  องค์การบริหารส่วนตำบลทอนหงส์  อำเภอพรหมคีรี   จังหวัดนครศรีธรรมราช  ตั้งแต่วันที่ 31 กรกฎาคม – 13 สิงหาคม 2557 ในวันและเวลาราชการ (ตั้งแต่ 08.30 น. – 16.00 น. เว้นวันหยุดราชการ)
			4.2  ประกาศรายชื่อผู้มีสิทธิ์สอบ  ในวันที่  14  สิงหาคม  2557  ณ  องค์การบริหารส่วนตำบลทอนหงส์  โทร.0-7539-4161  
9.  กำหนดวัน เวลา  และสถานที่สอบคัดเลือก
			คณะกรรมการฯ จะทำการดำเนินการสอบคัดเลือก ณ องค์การบริหารส่วนตำบลทอนหงส์  อำเภอพรหมคีรี   จังหวัดนครศรีธรรมราช  ตามรายละเอียด  ดังนี้

	วันที่
	เวลา
	การทดสอบ

	 15  สิงหาคม  2557
	09.00 น. เป็นต้นไป
	ทดสอบภาคความรู้ความสามารถทั่วไปและความรู้ความสามารถเฉพาะตำแหน่ง (ข้อเขียน)

	 18  สิงหาคม  2557
	09.00 น. เป็นต้นไป
	ประกาศรายชื่อผู้มีสิทธิ์เข้ารับการทดสอบภาคความเหมาะสมกับตำแหน่ง (สัมภาษณ์) ซึ่งต้องผ่านข้อเขียน ไม่ต่ำกว่าร้อยละ 60

	 19  สิงหาคม  2557
	09.00 น. เป็นต้นไป
	ทดสอบภาคเหมาะสมกับตำแหน่ง (สัมภาษณ์)

10. หลักเกณฑ์และวิธีการคัดเลือก
			องค์การบริหารส่วนตำบลทอนหงส์  จะประกาศบัญชีรายชื่อผู้ผ่านการเลือกสรร  ในวันที่  20  สิงหาคม  2557  โดยเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้คะแนนความเหมาะสมกับตำแหน่ง  มากกว่าเป็นผู้อยู่ในลำดับที่สูงกว่า  ถ้าได้คะแนนความเหมาะสมกับตำแหน่งเท่ากันให้ผู้ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า

จึงประกาศมาให้ทราบโดยทั่วกัน
[image: D:\แบบฟอร์มต่าง ๆ\scan0007.jpg]			ประกาศ  ณ  วันที่    4    เดือน สิงหาคม  พ.ศ. 2557

[bookmark: _GoBack]


 (นายสันติ  ศรีเมือง)

